কাজী সাজ্জাদ হোসেন

কাজী সাজ্জাদ হোসেন (জন্ম: ১৯৬৮) খুলনা প্রকৌশল ও প্রযুক্তি বিশ্ববিদ্যালয়ের ৪র্থ উপাচার্য। বিশ্ববিদ্যালয়ের আচার্য ও বাংলাদেশের রাষ্ট্রপতি আবদুল হামিদ কাজী সাজ্জাদ হোসেনকে খুলনা প্রকৌশল ও প্রযুক্তি বিশ্ববিদ্যালয় ৪র্থ উপাচার্য হিসেবে নিয়োগ দেন। উপাচার্য হিসেবে নিয়োগের পূর্বে তিনি এই বিশ্ববিদ্যালয়ের পুরকৌশল বিভাগের অধ্যাপক হিসেবে নিয়োজিত ছিলেন।

 প্রারম্ভিক জীবন 
কাজী সাজ্জাদ হোসেন ১৯৬৮ সালে তৎকালীন পূর্ব পাকিস্তানের (বর্তমান বাংলাদেশ) নড়াইলের অন্তর্গত লোহাগড়া উপজেলার লাহুড়িয়া (ডহরপাড়া) গ্রামে জন্মগ্রহণ করেন। তার পিতা কাজী মুফাজ্জেল হোসেন ছিলেন শিক্ষক, আর মাতার নাম লুৎফ-ই-জাহান। ভাই-বোনদের মধ্যে সাজ্জাদই ছিলেন সবার বড়।

 শিক্ষাজীবন 
লাহুড়িয়া হাফিজ আব্দুল করিম একাডেমি, নড়াইল থেকে যশোর বোর্ডের অধীনে ১৯৮৩ সালে এসএসসি এবং নড়াইলের সরকারি ভিক্টোরিয়া কলেজ থেকে ১৯৮৫ সাল এইচএসসি পাশ করেন। ১৯৯০ সালে কুয়েট থেকে পুরকৌশলে বিএসসি (ইঞ্জিনিয়ারিং) এবং ২০০১ সালে জাপানের সাগা ইউনিভার্সিটি থেকে এমএসসি (ইঞ্জিনিয়ারিং) শেষ করেন। ২০০৭ সালে মালেয়শিয়ার ইউনিভার্সিটি সায়েন্স মালয়েশিয়া থেকে পিএইচডি শেষ করেন। পিএইচডি কালে তিনি ট্রাফিক ইঞ্জিনিয়ারিং নিয়ে উচ্চতর গবেষণা করেন।

 কর্মজীবন 
১৯৯০ সালে সাজ্জাদ হোসেন তৎকালীন খুলনা বিআইটি (বর্তমানে কুয়েট) থেকে প্রথম শ্রেণিতে প্রথম স্থান অধিকার করে স্নাতক সম্পন্ন করেন এবং পরের বছর সে প্রতিষ্ঠানেই প্রভাষক হিসেবে যোগ দেন। পরবর্তীতে ১৯৯৮ সালে সহকারি অধ্যাপক, ২০০৭ সালে সহযোগী অধ্যাপক এবং ২০০৮ সালে অধ্যাপক পদে পদোন্নতি পান। তিনি বিভিন্ন মেয়াদে বিশ্ববিদ্যালয়টির পুরকৌশল বিভাগ এবং নগর ও অঞ্চল পরিকল্পনা বিভাগের প্রধান হিসেবে দায়িত্ব পালন করেন। ২০১৮ থেকে ২০২২ সাল পর্যন্ত তিনি বিশ্ববিদ্যালয়টির উপাচার্য হিসেবে দায়িত্ব পালন করেন।

 তথ্যসূত্র 

বিষয়শ্রেণী:জীবিত ব্যক্তি
বিষয়শ্রেণী:১৯৬৮-এ জন্ম
বিষয়শ্রেণী:বাংলাদেশী শিক্ষাবিদ
বিষয়শ্রেণী:বাংলাদেশী পুরকৌশলী
বিষয়শ্রেণী:নড়াইল জেলার ব্যক্তি
বিষয়শ্রেণী:খুলনা প্রকৌশল ও প্রযুক্তি বিশ্ববিদ্যালয়ের উপাচার্য
বিষয়শ্রেণী:খুলনা প্রকৌশল ও প্রযুক্তি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:নড়াইল সরকারি ভিক্টোরিয়া কলেজের প্রাক্তন শিক্ষার্থী
বিষয়শ্রেণী:খুলনা প্রকৌশল ও প্রযুক্তি বিশ্ববিদ্যালয়ের শিক্ষক
বিষয়শ্রেণী:বাংলাদেশী শিক্ষায়তনিক প্রশাসক
বিষয়শ্রেণী:বাংলাদেশী শিক্ষায়তনিক